Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: [57/1994. (XI. 17.) AB határozat, ABH 1994, 316, 324.]”
Paragraph Index: 182

[57/1994. (XI. 17.) AB határozat, ABH 1994, 316, 324.]” 1.2. Erre tekintettel, annak megállapítása érdekében, hogy a vitatott szabályozás sérti-e a visszaható hatályú jogalkotás tilalmát, az Alkotmánybíróságnak vizsgálnia kellett, hogy az Étv. 60. § (2) bekezdés utolsó mondatába foglalt rendelkezés az Étv. 30. § (4) bekezdésével összefüggésben keletkeztetett-e az önkormányzatok számára a hatálybalépése elõtt keletkezett jogviszonyokra is alkalmazandó új kötelezettséget. Ezért az Alkotmánybíróság áttekintette a településrendezési szabályozásból eredõ tulajdoni korlátozások kompenzációjának korábbi szabályozását. Az Étv. hatálybalépését megelõzõen a településrendezési és építési viszonyokat az építésügyrõl szóló 1964. évi III. törvény (a továbbiakban: Ét.) szabályozta. Az Ét. 13. § (3) bekezdése 1990. március 15-ig úgy rendelkezett, hogy a telekalakítási és építési tilalom elrendeléséért kártalanítás nem jár. A 13. § (4) bekezdésében azonban elõírta, hogy „[h]a az ingatlan tulajdonosa a telkét terhelõ építési tilalom miatt nem tudja meg valósítani lakóházépítési szándékát, kérelmére – kisajátítási eljárás nélkül – részére beépíthetõ cseretelket kell adni, feltéve, hogy a tulajdonos vagy egyeneságbeli rokona a lakóházépítésre kötelezettséget vállal(...)”. Egyúttal a kisajátításról szóló 1976. évi 24. tvr. (a továbbiakban: Ktvr.) kisajátítás alapjául szolgáló közérdekû célként ismerte el az építési tilalom alatt álló ingatlanok

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes